 2 Samuel 13  O wee ruo mgbe ihe ndị ahụ gasịrị na Absalọm nwa Devid nwere nwanne nwaanyị mara mma, onye aha ya bụ Tema, Amnọn nwa Devid hụkwara ya nanya.Ọ nọkwa na-enye Amnọn nsogbu nobi nke na ọ dara ọrịa nihi Tema nwanne ya nwaanyị, nihi na ọ bụ nwa agbọghọ na-amaghị nwoke, ọ bụkwa ihe siri ike nanya Amnọn ime ya ihe ọ bụla.Ma Amnọn nwere otu enyi aha ya bụ Jehọnadab, nwa Shimea, nwanne Devid; Jehọnadab bụkwa nwoke maara ihe nke ukwuu.O wee jụọ ya, sị : Gịnị mere ihu gị, bụ nwa eze, ji agbarụ agbarụ otú a, kwa ụtụtụ? Ị gaghị agwa m? Amnọn wee sị ya: Ahụrụ m Tema nwanne Absalọm bụ nwanne m nwoke nanya.Jehọnadab wee sị ya: Dinara nelu ihe ndina gị mee dị ka à ga-asị na ị na-arịa ọrịa. Nna gị ga-abịa ịhụ gị, ị ga-asịkwa ya, Biko, ka Tema nwanne m nwaanyị bata nye m nri dị ka onye ọrịa, ọ ga-esikwa nri ngụgụ obi nihu m ka m wee hụ ya, ọ ga-enyekwa m ya nọnụ.Amnọn wee dinara ala mee dị ka à ga-asị na ọ na-arịa ọrịa, eze wee bata ịhụ ya. Amnọn wee sị eze: Biko, ka Tema nwanne m nwaanyị bata mee achịcha abụọ nihu m, ka o wee nye m nri nọnụ dị ka onye ọrịa.Devid wee zigara Tema ozi nụlọ, sị: Biko, gaa nụlọ Amnọn nwanne gị meere ya achịcha ngụgụ obi.Tema wee gaa nụlọ Amnọn nwanne ya nwoke mgbe o dina ala. O wee were ntụ ọka a gwọrọ agwọ, kpụọ ya nihu ya wee mee achịcha.Nikpeazụ, o buuru ite o ji mee ya, wụpụ ya nihu ya, ma Amnọn jụrụ iri ya wee sị: Meenụ ka mmadụ niile si nebe m nọ pụọ! Mmadụ niile wee si nebe ọ nọ pụọ.Amnọn wee sị Tema: Weta achịcha ngụgụ obi ahụ nọnụ ụlọ dị nime, ka i wee nye m ya nọnụ dị ka onye ọrịa. Tema wee were achịcha ahụ o mere wetara Amnọn nwanne ya nwoke nọnụ ụlọ dị nime.Mgbe ọ bịarutere ya nso ka o nye ya nri ka o rie, ọ bagidere ya wee sị ya: Bịa ka mụ na gị dinaa, nwanne m nwaanyị.Otú ọ dị, ọ sịrị ya: Ee e, nwanne m! Ewedala m ala; nihi na a dịghị eme otú ahụ nIzrel. Emela ihe nzuzu a na-eweta ihere.Mụ onwe molee ebe m ga-eme ka nkọcha m gaa? Gị onwe gị ga-adịkwa ka otu nime ndị nzuzu nIzrel. Ugbu a, biko, gwa eze okwu; nihi na ọ gaghị egbochi m ịbụ nke gị.Ma o kweghị ige ntị nolu ya, kama o ji ike karịrị nke ya weda ya ala ma dinaa ya.Amnọn wee malite ịkpọ ya asị nke ukwuu, nihi na asị ọ kpọrọ ya karịrị ịhụya o nweburu nebe ọ nọ, Amnọn wee sị ya: Bilie, pụọ!O wee sị ya: Ee e, nwanne m; nihi na omume ọjọọ a nke ịchụpụ m dị njọ karịa nke ọzọ i mere m! Ma o kweghị ige ya ntị.O wee kpọọ onye na-ejere ya ozi, sị: Biko, chụpụrụ m onye a nèzí, kpọchiekwa ụzọ ma ọ pụọ.Ma o yi uwe mwụda nwere akara; nihi na ọ bụ uwe elu na-enweghị aka dị otú ahụ ka ndị ada eze, bụ ndị na-amaghị nwoke, na-eyi. Onye na-ejere ya ozi wee dupụ ya nèzí, ọ kpọchikwara ụzọ mgbe ọ pụsịrị.Tema wee wụọ ntụ nisi ya, dọwaakwa uwe mwụda nwere akara nke o yi; o wee buru aka nisi pụwa, bere ákwá na-aga.Absalọm nwanne ya nwoke wee sị ya: Ọ bụ Amnọn nwanne gị nwoke dinara gị? Ugbu a, nwanne m nwaanyị, gbachi nkịtị. Ọ bụ nwanne gị nwoke. Etinyela obi gị nihe a. Tema wee biri nụlọ Absalọm nwanne ya nwoke, ya na ndị ọzọ adịghịkwa akpakọrịta.Eze Devid wee nụ ihe a niile, iwe ya wee dị ọkụ nke ukwuu.Absalọm agwaghịkwa Amnọn okwu ọ bụla, ma ọ bụ okwu ọjọọ ma ọ bụ okwu ọma; nihi na Absalọm kpọrọ Amnọn asị maka na o wedara Tema nwanne ya ala.O wee ruo mgbe afọ abụọ zuru ezu gasịrị na Absalọm nwere ndị na-akpacha ajị atụrụ na Bel-hezọ, nke dị nso nIfrem; Absalọm wee kpọọ ụmụ ndị ikom niile nke eze òkù.Absalọm wee bịakwute eze wee sị: Lee, ohu gị nwere ndị na-akpacha ajị atụrụ! Biko, ka eze na ndị na-ejere ya ozi soro ohu gị gaa.Ma eze sịrị Absalọm: Ee e, nwa m! Biko, ka anyị niile ghara ịga ka anyị ghara ịbụrụ gị ibu arọ. Ọ bụ ezie na ọ nọ na-arịọsi ya arịrịọ ike, o kweghị ịga, kama ọ gọziri ya.Nikpeazụ, Absalọm sịrị: Ọ bụrụ na ị gaghị aga, biko, ka Amnọn nwanne m nwoke soro anyị gaa. Eze wee jụọ ya, sị: Gịnị mere ọ ga-eji soro gị gaa?Absalọm malitere ịrịọsi ya arịrịọ ike, o wee zie Amnọn na ụmụ ndị ikom niile nke eze ka ha soro ya.Absalọm wee nye ndị na-ejere ya ozi iwu, sị: Biko, legidenụ Amnọn anya, ngwa ngwa obi dị ya ụtọ nihi mmanya ọ ṅụrụ, m wee sị unu, Gbuonụ Amnọn! gbuonụ ya. Unu atụla egwu. Ọ bụghị mụ onwe m nyere unu iwu? Dịnụ ike, meenụ ka ndị dike.Ndị na-ejere Absalọm ozi wee mee Amnọn dị nnọọ ka Absalọm nyere ha niwu; ndị ikom niile ọzọ bụ ụmụ eze wee malite ibili rịgoro, onye nke ọ bụla nịnyịnya ibu ya, wee gbalaga.O wee ruo ka ha nọ nụzọ, na akụkọ ruru Devid ntị, sị: Absalọm egbuwo ụmụ ndị ikom niile nke eze, ọ dịghịkwa otu onye nime ha fọdụrụnụ.Eze wee bilie dọwaa uwe ya, dinara nala, ndị niile na-ejere ya ozi guzokwa nakụkụ ya, ha dọwakwara uwe ha.Otú ọ dị, Jehọnadab nwa Shimea, nwanne Devid, zara, sị: Ka onyenwe m ghara iche na ọ bụ ụmụ okorobịa niile, bụ ụmụ ndị ikom eze, ka ha gburu, nihi na ọ bụ naanị Amnọn nwụrụ, nihi na ọ bụ Absalọm nyere iwu, e wee mee ihe a dị ka ihe a kara aka malite nụbọchị o wedara Tema nwanne ya nwaanyị ala.Ugbu a, ka onyenwe m eze ghara iji okwu a bụ na Ụmụ ndị ikom niile nke eze anwụọla kpọrọ ihe; kama ọ bụ naanị Amnọn nwụrụ.Ka ọ dị ugbu a, Absalọm gbara ọsọ. E mesịa, otu nwa okorobịa, bụ onye nche, lepụrụ anya wee hụ, ma, lee! ọtụtụ mmadụ nọ na-abịa nazụ ya nụzọ dị nakụkụ ugwu.Jehọnadab wee sị eze: Lee! Ụmụ ndị ikom eze abatawo. Dị ka ohu gị kwuru, otú ahụ ka o mere.O wee ruo na ngwa ngwa o kwusịrị okwu, lee, ụmụ eze batara, ha wee malite ịkwa ákwá nolu dara ụda; ọbụna eze na ndị niile na-ejere ya ozi kwara ákwá nke ukwuu.Ma Absalọm gbapụrụ ka ọ gakwuru Talmaị nwa Amaịhọd eze Geshọ. Devid nọ na-eruru nwa ya uju ụbọchị niile.Ma Absalọm gbapụrụ wee gbaga Geshọ; o wee nọọ nebe ahụ afọ atọ.Nikpeazụ, ọ gụsiri mkpụrụ obi Devid bụ eze agụụ ike ịhụ Absalọm; nihi na ọ kasiwo onwe ya obi banyere Amnọn, nihi na ọ nwụwo. 